En villaejer på Strøybergsvej i Aalborg kan takke sin nabo for dels at være hjemme og dels at være vågen, da en endnu ukendt gerningsmand mandag forsøgte at bryde ind i villaen. Gerningsmanden havde først forsøgt at bryde en terrassedør op uden resultat. Efterfølgende kastede han en sten gennem en rude, men længere kom han ikke, da naboen var opmærksom på, at noget var galt i ejendommen. Helt så heldige var man ikke i en butik på Bredgade i Nørager, hvor der omkring midnat natten til tirsdag blev begået indbrud. Gerningsmanden sparkede en dør ind, men umiddelbart kan butiksindehaveren ikke konstatere, at der mangler noget i butikken.
Indbrudstyv blev afbrudt i sin ugerning, da naboen blev opmærksom på, at noget var galt.